ภาวะชักต่อเนื่อง (Status epilepticus) คือการชักนานกว่ากี่นาที
a. 9 นาที
b. 8 นาที 
c. 7 นาที 
d. 5 นาที
ข้อที่ถูกต้องได้แก่ d.  เนื่องจาก อาการชักเมื่อเกิดขึ้นต่อหน้าใคร ผู้ที่เห็นเหตุการณ์มักตกใจ ไม่รู้ว่าจะให้การช่วยเหลืออย่างไร แต่เพียงระยะเวลาสั้นๆ 1-2 นาที อาการชักก็หยุดเองในผู้ป่วยส่วนใหญ่ มีเพียงบาง ส่วนเท่านั้นที่มีอาการชักอย่างต่อเนื่องเกิน 5 นาที ซึ่งเป็นภาวะที่ก่อให้เกิดอันตรายต่อสมอง และอาจก่อให้เกิดการเสียชีวิตได้ การชักนานกว่า 5 นาที เรียกกว่า “ภาวะชักต่อเนื่อง (Status epilepticus)” เราจะมีวิธีช่วยเหลือ หรือป้องกันไม่ให้เกิดภาวะนี้อย่างไร 

ภาวะชักต่อเนื่อง คือ การชักแต่ละครั้งที่นานมากกว่า 5 นาที (การชักทั่วไปมักประมาณ 1-2 นาที) หรือ การชักตั้งแต่ 2 ครั้งขึ้นไป โดยแต่ละครั้งไม่นานมากกว่า 5 นาที แต่ระหว่างที่หยุดชักแต่ละครั้ง ผู้ป่วยมีระดับสติ หรือระดับการรู้สึกตัว ที่ไม่ปกติ

ภาวะชักต่อเนื่องเป็นโรคลมชัก ประเภทหนึ่ง ที่มีอันตรายและมีโอกาสเสียชีวิตได้สูง แตกต่างกับโรคลมชักทั่วไป ที่มีการชักแต่ละครั้งนานเพียง 1-2 นาทีแล้วกลับมามีสติปกติดัง เดิม และมีการเสียชีวิตเหตุจากการชักน้อยมาก

ภาวะชักต่อเนื่อง เป็นภาวะที่พบไม่บ่อย ในแต่ละปีของไทย มีผู้ป่วยประมาณ 2,000 ราย เป็นภาวะพบได้ในทุกอายุ ตั้งแต่เด็กจนถึงผู้สูงอายุ ผู้หญิงและผู้ชายมีโอกาสเกิดได้ใกล้เคียงกัน
 
ภาวะชักต่อเนื่อง เกิดขึ้นเนื่องจากขาดความสมดุลระหว่างสารเคมีในสมอง ที่มีหน้าที่ป้องกันไม่ให้ชักหรือหยุดชัก กับสารเคมีที่กระตุ้นให้มีการชัก จึงทำให้มีการชักอย่างต่อเนื่อง
อายุรศาสตร์ (อายุรศาสตร์) - Internal Medicine